Mecynorhina (Chelorhinella) savagei

Mecynorhina savagei er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En stor (opptil 75 millimeter) gullbasse uten metallglans, mørkt grønnlig med brungule eller oransje lengdestriper, på den bakre delen av dekkvingene løser disse seg opp i flekker. Hannen har et langt, i spissen kløvet horn i pannen og en lang, krum pigg på hver side av dette. Hannens horn er for det meste dekket med lys bestøvning.

Levevis 
Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse 
Inntil nylig regnet man med at arten var vidt utbredt i tropisk Afrika, men nå er det østlige (Uganda, Rwanda, østlige Kongo) populasjonene som var regnet til denne arten skilt ut som Mecynorhina bouyeri og populasjonene i Kamerun, Gabon og det vestlige Kongo som Mecynorhina romyae, M. savagei i snever forstand er kjent fra Liberia, Ghana, Elfenbeinskysten og Togo.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Mecynorhina Hope, 1837
 Underslekten Chelorhinella de Palma & Franz, 2010
 Mecynorhina (Chelorhinella) bouyeri Léonard & Beinhundner, 2014 - nylig skilt ut fra M. savagei
 Mecynorhina (Chelorhinella) romyae Léonard & Beinhundner, 2014 - nylig skilt ut fra M. savagei
 Mecynorhina (Chelorhinella) savagei (Harris, 1844)

Kilder 
 De Palma M. & Frantz S. 2010. Taxonomic Revision of Megalorhina Westwood and subgeneric classification of Mecynorhina Hope. Natura Edizione Scientifique :1-80, 16 plansjer.
 Léonard, P. & Beinhundner, G. (2014) Description de deux nouvelles espèces de Chelorhinella De Palma & Frantz, 2010. Entomologia Africana , 19(2) 
 Nettsider om Mecynorhina spp.:

Eksterne lenker 
 
 
 Mecynorhina på Encyclopedia of life

Gullbasser
Afrikas insekter
Biller formelt beskrevet i 1844
Ghanas insekter
Liberias insekter
Elfenbeinskystens insekter
Togos insekter